108. ΑΠΟΦΑΣΙΣ ΥΠΟΥΡΓΩΝ ΠΑΙΔΕΙΑΣ ΚΑΙ ΑΝΑΠΛΗΡΩΤΟΥ ΠΡΟΕΔΡΙΑΣ ΄Αριθ.113893 της 21 Αυγ./10 Σεπτ.1970 (ΦΕΚ Β΄ 632) Περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει ιδιωτικού δικαίου παρ΄υπηρεσίαις αρμοδιότητος Υπουργείου Εθνικής Παιδείας και Θρησκευμάτων. ΄Εχοντες υπ΄όψιν: 1)Τάς διατάξεις του άρθρ.2 του Ν.Δ.385/1969 «περί προσλήψεως προσωπικού επί σχέσει ιδιωτικού δικαίου εις Δημοσίας υπηρεσίας και Ν.Π.Δ.Δ.», 2)την υπ΄αριθ.23675/10.7.70 (ΦΕΚ Β΄ 477/11.7.70) απόφασιν του Πρωθυπουργού ως Υπουργού Προεδρίας Κυβερνήσεως και 3)την υπ’ αριθ.121/1970 γνωμοδότησιν του Α.Σ.Δ.Υ ., αποφασίζομεν: Καθορίζομεν, ως ακολούθως, την διαδικασίαν επιλογής του προσλαμβανομένου προσωπικού εις θέσεις επί συμβάσει ιδιωτικού δικαίου, παρ’ υπηρεσίαις αρμοδιότητος του Υπουργείου Εθν. Παιδείας και Θρησκευμάτων, εξαιρέσει των διοριζομένων ως Αναπληρωτών Εκπ/κών Λειτουργών Μέσης και Δημ/κής Εκπ/σεως δι΄ ούς εφαρμόζονται αι ειδικαί περί τούτων διατάξεις.  Α΄. ΄Οργανον προσλήψεως Η πρόσληψις του πάσης κατηγορίας προσωπικού επί συμβάσει ιδιωτικού δικαίου ενεργείται δι’ αποφάσεως του Υπουργού ή του κατ΄εξουσιοδότησιν τούτου οργάνου. Β΄. Δημοσίευσις προκηρύξεως 1.Της προσλήψεως προηγείται η έκδοσις προκηρύξεως των προς πλήρωσιν θέσεων. 2.Περίληψις της προκηρύξεως δημοσιεύεται εις το Κατάστημα της οικείας Υπηρεσίας και του Υπουργείου και προκειμένου μεν περί θέσεων εν τη Περιφερεία τέως Διοικήσεως Πρωτευούσης δίς εις μίαν εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω Περιφερείας άπαξ, εις μίαν ημερησίαν εφημερίδαν των Αθηνών εκ των μάλλον κυκλοφορουσών και άπαξ εις μίαν Εφημερίδα της πρωτευούσης το Νομού, εφ΄ όσον εκδίδεται τοιαύτη ή ετέρας γειτονικής πόλεως, εις ην περίπτωσιν δεν εκδίδεται. 3.Δια της προκηρύξεως προσδιορίζονται, κατ΄ ειδικότητα αι προς πλήρωσιν θέσεις και καλούνται οι ενδιαφερόμενοι, όπως εντός προθεσμίας 15 ημερών από της τελευταίας δημοσιεύσεως υποβάλουν εις  Σελ. 24(α) Τεύχος 604-Σελ.20 την αρμοδίαν δια την πρόσληψιν αρχήν, α)σχετικήν αίτησιν, β)πιστοποιητικόν σπουδών, γ)όπου απαιτείται προϋπηρεσία ή εμπειρία, βεβαίωσιν περί τούτων, δ)υπεύθυνον δήλωσιν, δι’ ης να δηλούται η χρονολογία γεννήσεώς των και τα υπό του άρθρ.1 (παρ.10) του υπ΄αριθ.660/65 Β.Δ/τος οριζόμενα. Γ΄. ΄Οργανον Επιλογής 1.Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων ενεργείται υπό τριμελούς επιτροπής εξ ανωτέρων δημοσίων υπαλλήλων, εξ΄ων απαραιτήτως εις κατάλληλος να κρίνη αναλόγως της ειδικότητος των προς πλήρωσιν θέσεων. 2.Η Επιτροπή συγκροτείται δι΄ αποφάσεως του Υπουργού ή του υπ΄ αυτού εξουσιοδοτουμένου οργάνου. Δια της αυτής αποφάσεως ορίζεται και ο Γραμματεύς της Επιτροπής. Δ΄. Πρακτική Δοκιμασία 1.Της επιλογής των καταλληλοτέρων υποψηφίων, εις οιανδήποτε θέσιν προηγείται πρακτική δοκιμασία, ενεργουμένη κατά το προσφορώτερον, κατά την κρίσιν της Επιτροπής τρόπον αναλόγως της ειδικότητος των προσλαμβανομένων. 2.Οσάκις, εκ της φύσεως της απασχολήσεως των προσληφθησομένων παρίσταται ανάγκη, δύναται η Επιτροπή επιλογής να καλή ειδικόν εξεταστήν δημόσιον υπάλληλον ή υπάλληλον Ν.Π.Δ.Δ. Ε΄. Δικαίωμα προτιμήσεως Αι κείμεναι ευεργετικαί διατάξεις υπέρ ωρισμένων κατηγοριών προσώπων, ισχύουν επί ίσοις όροις και προκειμένου περί πληρώσεως των περί ων πρόκειται θέσεων. ΣΤ΄. Πίναξ επιλογής 1.Η επιτροπή επιλογής, μετ΄ εκτίμησιν των προσόντων των υποψηφίων καταρτίζει πίνακα, μέχρι του τριπλασίου αριθμού των προς πλήρωσιν θέσεων, κατ΄αξιολογικήν σειράν Ο πίναξ ούτος δημοσιεύεται αυθημερόν εις το Κατάστημα της οικείας Υπηρεσίας και ισχύει επί εν έτος, η δε πρόσληψις ενεργείται κατά την εν αυτώ σειράν. Η παρούσα δημοσιευθήτω δια της Εφημερίδος της Κυβερνήσεως. 32.Α.α.108 Κεντρική Υπηρεσία